CELEX: 32014D0702(01)
Language: et
Date: 2014-06-30 00:00:00
Title: Komisjoni rakendusotsus, 30. juuni 2014 , 2014. aastaks kavandatud toidu- ja söödaohutuse, loomade tervise, loomade heaolu ja taimetervise valdkonna koolitust käsitleva tööprogrammi rahastamise kohta programmi „Parem koolitus ohutuma toidu nimel” raames

2.7.2014   
            
            
               ET
            
            
               Euroopa Liidu Teataja
            
            
               C 205/4
            
         KOMISJONI RAKENDUSOTSUS,
   30. juuni 2014,
   2014. aastaks kavandatud toidu- ja söödaohutuse, loomade tervise, loomade heaolu ja taimetervise valdkonna koolitust käsitleva tööprogrammi rahastamise kohta programmi „Parem koolitus ohutuma toidu nimel” raames
   (2014/C 205/04)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu määrust (EL, Euratom) nr 966/2012 (1), eriti selle artiklit 84,
   võttes arvesse komisjoni määrust (EL) nr 1268/2012 (2), eriti selle artiklit 94,
   võttes arvesse nõukogu määrust (EÜ) nr 58/2003 (3), eriti selle artikli 12 lõiget 3,
   võttes arvesse nõukogu direktiivi 2000/29/EÜ (4), eriti selle artikli 2 lõike 1 punkti i,
   võttes arvesse Euroopa Parlamendi ja nõukogu määrust (EÜ) nr 882/2004 (5), eriti selle artikli 66 lõike 1 punkte b ja c,
   ning arvestades järgmist:
   
               (1)
            
            
               Määrusega (EÜ) nr 882/2004 on sätestatud ametlike kontrollitoimingute üldnõuded, et kontrollida eelkõige selliste eeskirjade täitmist, mille eesmärgiks on inimesi ja loomi ohustavaid riske ennetada ja kõrvaldada või vähendada neid vastuvõetava tasemeni, tagades õiglase sööda- ja toidukaubanduse ning kaitstes tarbijate huve. Kõnealuse määruse artiklis 51 on sätestatud, et komisjon võib korraldada selles määruses nimetatud ametlike kontrollide eest vastutavate liikmesriikide pädevate asutuste personalile koolituskursusi, kusjuures kursused võivad olla avatud ka kolmandatest riikidest, eelkõige arengumaadest pärit osalejatele. Neil kursustel võidakse anda koolitust ka Euroopa Liidu sööda- ja toidualaste õigusnormide ning loomatervishoidu ja loomade heaolu käsitlevate eeskirjade kohta.
            
         
               (2)
            
            
               Direktiivi 2000/29/EÜ artikli 2 lõike 1 punktis i on sätestatud õiguslik alus taimetervisealaste kursuste korraldamiseks.
            
         
               (3)
            
            
               Selleks et täita määrusega (EÜ) nr 882/2004 kehtestatud eesmärke, käivitas komisjon 2006. aastal programmi „Parem koolitus ohutuma toidu nimel”. Komisjoni 20. septembri 2006. aasta teatises programmi „Parem koolitus ohutuma toidu nimel” kohta (6) kaalutakse põhjalikult erinevaid koolituse korraldamise võimalusi tulevikus.
            
         
               (4)
            
            
               Et tagada programmi „Parem koolitus ohutuma toidu nimel” rakendamine liikmesriikides, on vaja vastu võtta rahastamisotsus ning toidu- ja söödaohutuse, loomade tervise, loomade heaolu ja taimetervise valdkonna koolitust käsitlev tööprogramm 2014. aastaks. Delegeeritud määruses (EL) nr 1268/2012 on kehtestatud rahastamisotsuste suhtes kehtivad üksikasjalikud eeskirjad.
            
         
               (5)
            
            
               Komisjoni rakendusotsusega 2013/770/EL (7) on asutatud Tarbija-, Tervise- ja Toiduküsimuste Rakendusamet (edaspidi „rakendusamet”). Kõnealuse otsusega on rakendusametile antud teatavad juhtimise ja programmi rakendamise ülesanded, mis on seotud määruse (EÜ) nr 882/2004 ja direktiivi 2000/29/EÜ kohaselt võetavate toiduohutusalaste koolitusmeetmetega. Seepärast tuleks rakendusametile anda 2014. aastal liidu rahalist toetust programmi „Parem koolitus ohutuma toidu nimel” raames kavandatud koolituse tegevuskulude rahastamiseks.
            
         
               (6)
            
            
               Käesoleva otsuse kohaldamiseks on asjakohane määratleda mõiste „oluline muudatus” delegeeritud määruse (EL) nr 1268/2012 artikli 94 lõike 4 tähenduses.
            
         
               (7)
            
            
               Käesolev otsus peaks võimaldama tasuda hilinenud makse eest viivist vastavalt määruse (EL, Euratom) nr 966/2012 artiklile 92 ja delegeeritud määruse (EL) nr 1268/2012 artikli 111 lõikele 4,
            
         ON TEINUD JÄRGMISE OTSUSE:
   Artikkel 1
   Võetakse vastu programmi „Parem koolitus ohutuma toidu nimel” rakendamiseks kavandatud ja lisas esitatud tööprogramm aastaks 2014. Käesolev otsus kujutab endast rahastamisotsust määruse (EL, Euratom) nr 966/2012 artikli 84 tähenduses.
   Artikkel 2
   1.   Tööprogrammi rakendamiseks 2014. aastaks käesoleva otsusega ettenähtud toetuse maksimummäär on 16 170 000 eurot, mis eraldatakse järgmistelt Euroopa Liidu 2014. aasta üldeelarve eelarveridadelt:
   
               a)
            
            
               eelarverida 17 04 03: 15 000 000 eurot,
            
         
               b)
            
            
               eelarverida 17 01 06 03: 1 170 000 eurot,
            
         2.   Lõike 1 punktis b nimetatud summa makstakse Tarbija-, Tervise- ja Toiduküsimuste Rakendusametile ja see kujutab endast rahalist toetust tegevuskulude katmiseks.
   3.   Lõike 1 punktis a sätestatud assigneeringust võib katta ka hilinenud makse eest tasumisele kuuluvat viivist.
   Artikkel 3
   Konkreetsete meetmete toetuse summa kumulatiivseid muudatusi, mis ei ületa 20 % käesoleva otsuse artikli 2 lõikes 1 sätestatud toetuse summa ülempiirist, ei käsitata oluliste muudatustena delegeeritud määruse (EL) nr 1268/2012 artikli 94 lõike 4 tähenduses, kui need muudatused ei mõjuta märkimisväärselt meetmete olemust ega tööprogrammi eesmärki.
   Vastutav eelarvevahendite käsutaja võib selliseid muudatusi teha kooskõlas usaldusväärse finantsjuhtimise ja proportsionaalsuse põhimõtetega.
   
      Brüssel, 30. juuni 2014
      
         
            Komisjoni nimel
         
         
            komisjoni liige
         
         Tonio BORG
      
   
   
      (1)  Euroopa Parlamendi ja nõukogu määrus (EL, Euratom) nr 966/2012, 25. oktoober 2012, mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002 (ELT L 298, 26.10.2012, lk 1).
   
      (2)  Komisjoni delegeeritud määrus (EL) nr 1268/2012, 29. oktoober 2012, mis käsitleb Euroopa Parlamendi ja nõukogu määruse (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju) kohaldamise eeskirju (ELT L 362, 31.12.2012, lk 1).
   
      (3)  Nõukogu määrus (EÜ) nr 58/2003, 19. detsember 2002, millega kehtestatakse nende täitevasutuste põhikiri, kellele usaldatakse teatavad ühenduse programmide juhtimisega seotud ülesanded (EÜT L 11, 16.1.2003, lk 1).
   
      (4)  Nõukogu direktiiv 2000/29/EÜ, 8. mai 2000, taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta (EÜT L 169, 10.7.2000, lk 1).
   
      (5)  Euroopa Parlamendi ja nõukogu määrus (EÜ) nr 882/2004, 29. aprill 2004, ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks (ELT L 165, 30.4.2004, lk 1).
   
      (6)  KOM(2006) 519 (lõplik), 20.9.2006.
   
      (7)  Komisjoni rakendusotsus 2013/770/EL, 17. detsember 2013, millega asutatakse Tarbija-, Tervise- ja Toiduküsimuste Rakendusamet ning tunnistatakse kehtetuks otsus 2004/858/EÜ (ELT L 341, 18.12.2013, lk 69).
   
      LISA
      2014. aastaks kavandatud toidu- ja söödaohutuse, loomade tervise ja heaolu ning taimetervise valdkonna koolitust käsitlev tööprogramm programmi „Parem koolitus ohutuma toidu nimel” raames
      1.1.   Sissejuhatus
      
      Määruses (EÜ) nr 882/2004 ja direktiivis 2000/29/EÜ sätestatud eesmärkidest lähtuvalt on tööprogrammiga rahastatavad meetmed ja 2014. aasta eelarve jaotus järgmine.
      
                  
                              1.2.
                           
                           
                              Hanked (otsene eelarve täitmine): välislepingud koolitusprogrammi elluviimiseks ja muude õppevahendite jaoks
                           
                        
               
                  15 000 000 eurot
               
            
                  
                              1.3.
                           
                           
                              Muud meetmed: Tarbija-, Tervise- ja Toiduküsimuste Rakendusameti tegevuse rahaline toetus
                           
                        
               
                  1 170 000 eurot
               
            
                  
                     KOKKU
                  
               
               
                  
                     16 170 000 eurot
                  
               
            1.2.   Hanked: välislepingud koolitusprogrammi elluviimiseks ja muude õppevahendite jaoks
      
      Eelarve kogueraldis hankelepingutele on 2014. aastal 15 000 000 eurot.
      ÕIGUSLIK ALUS
      Määruse (EÜ) nr 882/2004 artikkel 51 ja artikli 66 lõike 1 punktid b ja c
      Direktiivi 2000/29/EÜ artikli 2 lõike 1 punkt i
      EELARVERIDA
      Eelarverida: 17 04 03
      KAVANDATUD LEPINGUTE SOOVITUSLIK ARV JA LIIK
      Iga allpool osutatud tehnilise küsimuse kohta sõlmitakse üks või mitu teenuste otsehanke- või raamlepingut. Hinnanguliselt sõlmitakse ligikaudu 12–14 teenuste otsehankelepingut ja 1–3 eraldi teenuslepingut. Välised lepingupartnerid tegelevad peamiselt koolitustegevuse korralduslike ja logistiliste aspektidega.
      VALDKONNAD, MILLES LEPINGUID SÕLMITAKSE (VÕIMALUSE KORRAL)
      Aastal 2014 käsitletakse liikmesriikide koolitustegevuses järgmisi teemasid.
      
                  Tegevused
               
               
                  Summa eurodes
               
            
                  Loomsed kõrvalsaadused
               
               
                  875 000
               
            
                  Söödaalased õigusnormid
               
               
                  990 000
               
            
                  Saasteainete kontroll
               
               
                  990 000
               
            
                  Kontrollimine piirikontrollipunktides
               
               
                  850 000
               
            
                  Mitteloomse päritoluga toidu impordikontroll
               
               
                  920 000
               
            
                  TRACES (sanitaar- ja fütosanitaaraspektid)
               
               
                  645 000
               
            
                  Koerte ja kasside liikumise kontrollimine
               
               
                  625 000
               
            
                  Toiduainete mikrobioloogilised kriteeriumid
               
               
                  725 000
               
            
                  Toidust põhjustatud haiguspuhangute uurimine
               
               
                  1 450 000
               
            
                  Loomade heaolu
               
               
                  1 310 000
               
            
                  Toidualane teave ja toidu koostis
               
               
                  1 450 000
               
            
                  Toiduainete testimine
               
               
                  1 200 000
               
            
                  Taimetervisekontroll
               
               
                  1 150 000
               
            
                  Zoonoosid ja antimikroobne resistentsus
               
               
                  370 000
               
            
                  Toiduga kokku puutuvad materjalid
               
               
                  240 000
               
            
                  Pestitsiididega töötlemise varustuse kontrollimine
               
               
                  310 000
               
            
                  ELi veterinaar- ja fütosanitaarküsimuste raamistik
               
               
                  375 000
               
            
                  Muud loomade tervise ja heaolu ning taimetervise ja toiduohutuse koolituse küsimused ja konverentsid, uuringud, toetamine, õppevahendid ja hindamised
               
               
                  525 000
               
            
                  
                     KOKKU
                  
               
               
                  
                     15 000 000
                  
               
            RAKENDAMINE
      14 885 000 eurot läheb komisjoni otsusega 2013/770/EL asutatud Tarbija-, Tervise- ja Toiduküsimuste Rakendusameti kasutusse määruse (EÜ) nr 882/2004 ja direktiivi 2000/29/EÜ kohaste toiduohutusmeetmete rahastamiseks. Ülejäänud 115 000 eurot kasutab komisjon selleks, et katta e-õppe arendamise toetamisega seotud kulusid.
      HANKEMENETLUSE ALUSTAMISE SOOVITUSLIK AJALINE RAAMISTIK
      Ajavahemikus juunist septembrini, et lepingud saaks allkirjastada 2014. aasta jooksul.
      PAKKUMISMENETLUSE SOOVITUSLIK SUMMA
      15 000 000 eurot
      1.3.   Muud meetmed: Tarbija-, Tervise- ja Toiduküsimuste Rakendusameti tegevuse rahaline toetus
      
      ÕIGUSLIK ALUS
      Nõukogu määrus (EÜ) nr 58/2003, eriti selle artikli 12 lõige 3.
      EELARVERIDA
      Eelarverida: 17 01 06 03
      SUMMA
      1 170 000 eurot
      RAKENDUSMEETME KIRJELDUS JA EESMÄRK
      Eelarverealt 17 01 06 03 rahastatakse Tarbija-, Tervise- ja Toiduküsimuste Rakendusameti 2014. aasta tegevustoetust seoses programmiga „Parem koolitus ohutuma toidu nimel”. Vastavalt määruse (EÜ) nr 58/2003 artikli 12 lõikele 3 võetakse tegevustoetus liidu nendeks programmideks ettenähtud assigneeringutest, mida juhib rakendusamet.